Jelaskan Era Brezhnev dari Uni Soviet dalam bahasa minangkabau

Sasudah Khrushchev dilengseran, Uni Soviet baliak dipimpin sacaro basamo-samo dek Leonid Brezhnev sabagai Sekretaris Jenderal, Alexei Kosygin sabagai Perdana Menteri, jo Nikolai Podgorny sabagai Ketua Presidium hinggo 1970 saat Brezhnev mangangkek dirinyo sabagai pamimpin tunggal. Pado taun 1968, Uni Soviet jo nagori-nagori angggota Pakta Warsawa manginvasi Cekoslowakia untuak maambek maluwehnyo reformasi Musim Semi Praha.

Pado masonyo, Brezhnev mamulai  politik  détente nan batujuan untuak mangurangi katagangan jo nagori-nagori Barat. Tapi inyo tetap barusaho mangambangan pangaruah Soviet dengan mandukuang salah ciek pihak nan pro-komunisme, sosialisme, atau anti-Barat dalam babagai konflik global jo parang saudara sarupo mandukuang nagori-nagori Arab dalam konflik malawan Israel, Vietcong jo Tantara Rakyat Vietnam dalam Parang Vietnam nan juo didukuang dek Cino, MPLA di Angola, FRELIMO di Mozambik, SWAPO di Namibia, sarato pamarintahan Sandinista di Nikaragua. Inyo juo mahiduikan kabijakan Stalin nan batumpu pado pambangunan industri berat jo militer.